Housefull 4 Box Office Collection Day 7: अक्षय कुमार की 'हाउसफुल 4' ने 7वें दिन मचाई धूम, कमा डाले इतने करोड़  
अक्षय कुमार की फिल्म ने मचाया धमाल
जल्द ही 150 करोड़ रुपये का आंकड़ा पार करेगी 'हाउसफुल 4'
यूपी और गुजरात में चल रहा है फिल्म का जादू
Housefull 4 Box Office Collection Day 7: अक्षय कुमार की फिल्म 'हाउसफुल 4' ने पर्दे पर धमाल मचाया हुआ है. फिल्म को रिलीज हुए एक हफ्ता पूरा हो गया है और उसकी कमाई में अभी तक कोई कमी देखने को नहीं मिली है. बॉक्स ऑफिस इंडिया की वेबसाइट के मुताबिक अक्षय कुमार की 'हाउसफुल 4' (Housefull 4 Box Office Collection Day 7) ने बीते गुरूवार करीब 13-13.50 करोड़ रुपये की कमाई की है. इस लिहाज से फिल्म सात दिनों में कुल 138 करोड़ रुपये की कमाई की है. फिल्म के इस शानदार प्रदर्शन को देखते हुए कहा जा सकता है कि 'हाउसफुल 4' अपने दूसरे हफ्ते में 150 करोड़ रुपये का आंकड़ा जल्द ही पार कर लेगी. 
धनतेरस के मौके पर रिलीज हुई अक्षय कुमार और बॉबी देओल की 'हाउसफुल 4' पहले दिन 19.08 करोड़, दूसरे दिन 18.81, तीसरे दिन 15.33 करोड़, चौथे दिन 34.56, पांचवे दिन 24 करोड़ और छठे दिन 16 करोड़ रुपये की कमाई की है. बॉक्स ऑफिस इंडिया के अनुसार 'हाउसफुल 4' (Housefull 4 Box Office Collection Day 6) को दिल्ली, उत्तर प्रदेश, गुजरात और राजस्थान जैसे राज्यों में खूब पसंद किया जा रहा है. वहीं, मुंबई, पूणे और बैंगलोर जैसे शहरों में फिल्म का प्रदर्शन इन राज्यों के मुकाबले थोड़ा फीका रहा.
'हाउसफुल 4' (Housefull 4 Box Office Collection Day 7) की कहानी 1419 के सितमगढ़ की है, जहां अक्षय (Akshay Kumar), बॉबी (Bobby Deol), रितेश, कृति, पूजा और कृति (Kriti Sanon) एक दूसरे से प्यार करते हैं, लेकिन कुछ वजहों से ये जुदा हो जाते हैं. छह सौ साल बाद तीनों जोड़े पुनर्जन्म लेते हैं, और इसके बाद फिर शुरू होती है हाउसफुल टाइप कन्फ्यूजन. कपल्स का मिस मैच और एक के बाद एक ढेर सारे कैमियो. कुल मिलाकर हाउसफुल 4 को पहले तीन पार्ट की तर्ज पर ही गढ़ने की कोशिश की गई है. कहानी बेहद कमजोर है. जबरदस्ती के जोक्स ठूंसे गए हैं, और कई जगह तो हंसी भी नहीं आती है. डायलॉग्स बहुत ही फीके हैं.